ddrg/super_eurlex huggingface dataset:
C 187/61

Απόφαση του Γενικού Δικαστηρίου της 10ης Απριλίου 2019 — Jindal Saw και Jindal Saw Italia κατά Επιτροπής

(Υπόθεση T-301/16) (1)

({Ντάμπινγκ - Εισαγωγές σωλήνων κάθε είδους από όλκιμο χυτοσίδηρο καταγωγής Ινδίας - Εκτελεστικός κανονισμός (ΕΕ) 2016/388 - Κανονισμός (ΕΚ) 1225/2009 [που αντικαταστάθηκε από τον κανονισμό (ΕΕ) 2016/1036] - Περιθώριο ντάμπινγκ - Καθορισμός της τιμής εξαγωγής - Σύνδεσμος μεταξύ εξαγωγέα και εισαγωγέα - Αξιόπιστη τιμή εξαγωγής - Κατασκευή της τιμής εξαγωγής - Εύλογο περιθώριο για τα έξοδα πώλησης και τα διοικητικά και άλλα γενικά έξοδα - Εύλογο περιθώριο για το κέρδος - Ζημία στον κλάδο παραγωγής της Ένωσης - Υπολογισμός της υποτιμολόγησης και του περιθωρίου ζημίας - Αιτιώδης συνάφεια - Πρόσβαση σε εμπιστευτικά στοιχεία της έρευνας αντιντάμπινγκ - Δικαιώματα άμυνας})

(2019/C 187/65)

Γλώσσα διαδικασίας: η αγγλική

Διάδικοι

Προσφεύγουσες: Jindal Saw Ltd (Νέο Δελχί, Ινδία), Jindal Saw Italia SpA (Τεργέστη (Ιταλία) (εκπρόσωποι: R. Antonini και E. Monard, δικηγόροι)

Καθής: Ευρωπαϊκή Επιτροπή (εκπρόσωποι: J.-F. Brakeland και G. Luengo)

Παρεμβαίνουσα υπέρ της καθής: Saint-Gobain Pam (Pont-à-Mousson, Γαλλία), (εκπρόσωποι: O. Prost, Α. Coelho Dias και C. Bouvarel, δικηγόροι)

Αντικείμενο

Προσφυγή δυνάμει του άρθρου 263 ΣΛΕΕ, με αίτημα την ακύρωση του εκτελεστικού κανονισμού (ΕΕ) 2016/388 της Επιτροπής, της 17ης Μαρτίου 2016, για την επιβολή οριστικού δασμού αντιντάμπινγκ στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας (ΕΕ 2016, L 73, σ. 53), στο μέτρο που ο κανονισμός αυτός αφορά τις προσφεύγουσες.

Διατακτικό

Το Γενικό Δικαστήριο αποφασίζει:

1) Ο εκτελεστικός κανονισμός (ΕΕ) 2016/388 της Επιτροπής, της 17ης Μαρτίου 2016, για την επιβολή οριστικού δασμού αντιντάμπινγκ στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας, ακυρώνεται στο μέτρο που αφορά την Jindal Saw Ltd.

2) Η Ευρωπαϊκή Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκαν οι Jindal Saw και Jindal Saw Italia SpA.

3) Η Saint-Gobain Pam φέρει τα δικαστικά έξοδά της.

(1) EE C 314 της 29.8.2016.
C 187/60

Απόφαση του Γενικού Δικαστηρίου της 10ης Απριλίου 2019 — Jindal Saw και Jindal Saw Italia κατά Επιτροπής

(Υπόθεση T-300/16) (1)

(Επιδοτήσεις - Εισαγωγές σωλήνων κάθε είδους από όλκιμο χυτοσίδηρο καταγωγής Ινδίας - Εκτελεστικός κανονισμός (ΕΕ) 2016/387 - Επιβολή οριστικού αντισταθμιστικού δασμού - Ινδικό καθεστώς που επιβάλλει εξαγωγικό φόρο στο σιδηρομετάλλευμα και διπλή χρέωση στις σιδηροδρομικές εμπορευματικές μεταφορές η οποία πλήττει τη μεταφορά σιδηρομεταλλεύματος προοριζόμενου για εξαγωγή - Άρθρο 3, σημείο 1, στοιχείο α', περίπτωση iv, του κανονισμού (ΕΚ) 597/2009 [που αντικαταστάθηκε από τον κανονισμό (ΕΕ) 2016/1037] - Χρηματοδοτική συνεισφορά - Παροχή αγαθών - Πράξη συνιστάμενη στην «ανάθεση» σε ιδιωτικό φορέα να διενεργήσει πράξη αποτελούσα χρηματοδοτική συνεισφορά - Άρθρο 4, παράγραφος 2, στοιχείο α', του κανονισμού 597/2009 - Ατομικός χαρακτήρας της επιδότησης - Άρθρο 6, στοιχείο δ', του κανονισμού 597/2009 - Υπολογισμός του οφέλους - Ζημία στον κλάδο παραγωγής της Ένωσης - Υπολογισμός της υποτιμολόγησης και του περιθωρίου ζημίας - Αιτιώδης συνάφεια - Πρόσβαση σε εμπιστευτικά στοιχεία της έρευνας κατά των επιδοτήσεων - Δικαιώματα άμυνας)

(2019/C 187/64)

Γλώσσα διαδικασίας: η αγγλική

Διάδικοι

Προσφεύγουσες: Jindal Saw Ltd (Νέο Δελχί, Ινδία), Jindal Saw Italia SpA (Τεργέστη, Ιταλία) (εκπρόσωποι: R. Antonini και E. Monard, δικηγόροι)

Καθής: Ευρωπαϊκή Επιτροπή (εκπρόσωποι: J. F. Brakeland και G. Luengo)

Παρεμβαίνουσα υπέρ της καθής: Saint-Gobain Pam (Pont-à-Mousson, Γαλλία) (εκπρόσωποι: O. Prost, Α. Coelho Dias και C. Bouvarel, δικηγόροι)

Αντικείμενο

Προσφυγή δυνάμει του άρθρου 263 ΣΛΕΕ, με αίτημα την ακύρωση του εκτελεστικού κανονισμού (ΕΕ) 2016/387 της Επιτροπής, της 17ης Μαρτίου 2016, για την επιβολή οριστικού αντισταθμιστικού δασμού στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας (ΕΕ 2016, L 73, σ. 1), στο μέτρο που ο κανονισμός αυτός αφορά τις προσφεύγουσες.

Διατακτικό

Το Γενικό Δικαστήριο αποφασίζει:

1) Ο εκτελεστικός κανονισμός (ΕΕ) 2016/387 της Επιτροπής, της 17ης Μαρτίου 2016, για την επιβολή οριστικού αντισταθμιστικού δασμού στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας, ακυρώνεται στο μέτρο που αφορά την Jindal Saw Ltd.

2) Η Ευρωπαϊκή Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκαν οι Jindal Saw και Jindal Saw Italia SpA.

3) Η Saint-Gobain Pam φέρει τα δικαστικά έξοδά της.

(1) EE C 314 της 29.8.2016.
C 220/34

Απόφαση του Γενικού Δικαστηρίου της 8ης Μαΐου 2019 — Stemcor London και Samac Steel Supplies κατά Επιτροπής

(Υπόθεση T-749/16) (1)

(Ντάμπινγκ - Εισαγωγές ορισμένων πλατέων προϊόντων ψυχρής έλασης από χάλυβα καταγωγής Κίνας και Ρωσίας - Οριστικός δασμός αντιντάμπινγκ - Καταγραφή των εισαγωγών - Αναδρομική επιβολή του οριστικού δασμού αντιντάμπινγκ - Εκτελεστικός κανονισμός (ΕΕ) 2016/1329 - Γνώση του εισαγωγέα για την ύπαρξη πρακτικών ντάμπινγκ και ζημίας - Περαιτέρω σημαντική αύξηση των εισαγωγών η οποία είναι πιθανό να εξουδετερώσει σε μεγάλο βαθμό την επανορθωτική επίδραση του οριστικού δασμού αντιντάμπινγκ - Άρθρο 10, παράγραφος 4, στοιχεία γ' και δ', του κανονισμού (ΕΕ) 2016/1036)

(2019/C 220/43)

Γλώσσα διαδικασίας: η αγγλική

Διάδικοι

Προσφεύγουσες: Stemcor London Ltd (Λονδίνο, Ηνωμένο Βασίλειο) και Samac Steel Supplies Ltd (Λονδίνο, Ηνωμένο Βασίλειο) (εκπρόσωποι: F. Di Gianni και C. Van Hemelrijck, δικηγόροι)

Καθής: Ευρωπαϊκή Επιτροπή (εκπρόσωποι: J.-F. Brakeland, N. Kuplewatzky, T. Maxian Rusche και E. Schmidt)

Παρεμβαίνουσα υπέρ της καθής: Eurofer, Association Européenne de l’acier, ASBL (Λουξεμβούργο, Λουξεμβούργο) (εκπρόσωποι: O. Prost, A. Coelho Dias και S. Seeuws, δικηγόροι)

Αντικείμενο

Προσφυγή δυνάμει του άρθρου 263 ΣΛΕΕ για τη μερική ακύρωση του εκτελεστικού κανονισμού (ΕΕ) 2016/1329 της Επιτροπής, της 29ης Ιουλίου 2016, για την είσπραξη του οριστικού δασμού αντιντάμπινγκ στις εισαγωγές ορισμένων πλατέων προϊόντων ψυχρής έλασης από χάλυβα καταγωγής Λαϊκής Δημοκρατίας της Κίνας και Ρωσικής Ομοσπονδίας (ΕΕ 2016, L 210, σ. 27).

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Οι Stemcor London Ltd και Samac Steel Supplies Ltd φέρουν, πέραν των δικαστικών εξόδων τους, και εκείνα στα οποία υποβλήθηκαν η Ευρωπαϊκή Επιτροπή και η Eurofer, Association européenne de l’acier, ASBL.

(1) EE C 6 της 9.1.2017.
C 72/22

Απόφαση του Γενικού Δικαστηρίου της 12ης Δεκεμβρίου 2018 — Groupe Canal + κατά Επιτροπής

(Υπόθεση T-873/16) (1)

((Ανταγωνισμός - Συμπράξεις - Διανομή τηλεοπτικών προγραμμάτων - Απόφαση που καθιστά υποχρεωτικές ορισμένες αναληφθείσες δεσμεύσεις - Εδαφική αποκλειστικότητα - Προκαταρκτική εκτίμηση - Προσβολή των συμβατικών δικαιωμάτων τρίτων - Αναλογικότητα))

(2019/C 72/27)

Γλώσσα διαδικασίας: η γαλλική

Διάδικοι

Προσφεύγουσα: Groupe Canal + SA (Issy-les-Moulineaux, Γαλλία) (εκπρόσωποι: P. Wilhelm, P. Gassenbach και O. de Juvigny, δικηγόροι)

Καθής: Ευρωπαϊκή Επιτροπή (εκπρόσωποι: A. Dawes, C. Urraca Caviedes και L. Wildpanner)

Παρεμβαίνουσες υπέρ της προσφεύγουσας: Γαλλική Δημοκρατία (εκπρόσωποι: D. Colas, J. Bousin, E. de Moustier και P. Dodeller)· Union des producteurs de cinéma (UPC) (Παρίσι, Γαλλία) (εκπρόσωπος: É. Lauvaux, δικηγόρος)· C More Entertainment AB (Στοκχόλμη, Σουηδία) (εκπρόσωποι: L. Johansson και A. Acevedo, δικηγόροι)· και European Film Agency Directors — EFADs (Βρυξέλλες, Βέλγιο) (εκπρόσωπος: O. Sasserath, δικηγόρος)

Παρεμβαίνον υπέρ της καθής: Ευρωπαϊκό Γραφείο Ενώσεων Καταναλωτών (ΕΓΕΚ) (Βρυξέλλες) (εκπρόσωπος: A. Fratini, δικηγόρος)

Αντικείμενο

Προσφυγή, δυνάμει του άρθρου 263 ΣΛΕΕ, με την οποία ζητείται η ακύρωση της απόφασης της Επιτροπής της 26ης Ιουλίου 2016, περί διαδικασίας εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση AT.40023 — Διασυνοριακή πρόσβαση στη συνδρομητική τηλεόραση), η οποία καθιστά νομικώς δεσμευτικές τις προταθείσες από την Paramount Pictures International Ltd και τη Viacom Inc. δεσμεύσεις, στο πλαίσιο συμφωνιών παραχώρησης άδειας εκμετάλλευσης οπτικοακουστικού υλικού τις οποίες συνήψαν με τη Sky UK Ltd και τη Sky plc.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Η Groupe Canal + SA, φέρει, πέραν των δικαστικών εξόδων της, τα δικαστικά έξοδα στα οποία υποβλήθηκε η Ευρωπαϊκή Επιτροπή, πλην εκείνων που αφορούν την παρέμβαση της Γαλλικής Δημοκρατίας, της European Film Agency Directors — EFADs, της Union des producteurs de cinéma (UPC) και της C More Entertainment AB, καθώς και τα δικαστικά έξοδα στα οποία υποβλήθηκε το Ευρωπαϊκό Γραφείο Ενώσεων Καταναλωτών (ΕΓΕΚ).

3) Η Γαλλική Δημοκρατία, η EFADs, η UPC και η C More Entertainment φέρουν, πέραν των δικαστικών εξόδων τους, τα δικαστικά έξοδα στα οποία υποβλήθηκε η Επιτροπή λόγω των παρεμβάσεών τους.

(1) EE C 38 της 6.2.2017.
1)

Ακυρώνει την απόφαση της Ευρωπαϊκής Επιτροπής της 3ης Ιουνίου 2016 περί διαγραφής της Hubei Xinyegang Steel Co. Ltd από τον κατάλογο των εταιριών που υπάγονται στον πρόσθετο κωδικό TARIC A 950 και εγγραφής της στον πρόσθετο κωδικό TARIC C 129, για το σύνολο των κωδικών της Συνδυασμένης Ονοματολογίας τους οποίους αναφέρει το άρθρο 1, παράγραφος 1, του εκτελεστικού κανονισμού (ΕΕ) 2015/2272 της Επιτροπής, της 7ης Δεκεμβρίου 2015, για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή χάλυβα, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου.
3)

Η The Yokohama Rubber Co. Ltd φέρει τα δικαστικά έξοδά της.
Υπόθεση T-111/16: Απόφαση του Γενικού Δικαστηρίου της 5ης Ιουνίου 2018 — Prada κατά EUIPO — The Rich Prada International (THE RICH PRADA) {Σήμα της Ευρωπαϊκής Ένωσης — Διαδικασία ανακοπής — Αίτηση καταχωρίσεως λεκτικού σήματος της Ευρωπαϊκής Ένωσης THE RICH PRADA — Προγενέστερα εικονιστικά και λεκτικά εθνικά και διεθνή σήματα PRADA — Σχετικοί λόγοι απαραδέκτου — Άρθρο 8, παράγραφος 5, του κανονισμού (ΕΚ) 207/2009 [νυν άρθρο 8, παράγραφος 5, του κανονισμού (ΕΕ) 2017/1001] — Άντληση αθέμιτου οφέλους από τον διακριτικό χαρακτήρα ή τη φήμη του προγενέστερου σήματος — Προσβολή του διακριτικού χαρακτήρα ή της φήμης — Άρθρο 8, παράγραφος 1, στοιχείο β', του κανονισμού 207/2009 [νυν άρθρο 8, παράγραφος 1, στοιχείο β', του κανονισμού 2017/1001] — Κίνδυνος συγχύσεως}

Απόφαση του Γενικού Δικαστηρίου της 5ης Ιουνίου 2018 — Prada κατά EUIPO — The Rich Prada International (THE RICH PRADA)

(Υπόθεση T-111/16) ( 1 )

«{Σήμα της Ευρωπαϊκής Ένωσης — Διαδικασία ανακοπής — Αίτηση καταχωρίσεως λεκτικού σήματος της Ευρωπαϊκής Ένωσης THE RICH PRADA — Προγενέστερα εικονιστικά και λεκτικά εθνικά και διεθνή σήματα PRADA — Σχετικοί λόγοι απαραδέκτου — Άρθρο 8, παράγραφος 5, του κανονισμού (ΕΚ) 207/2009 [νυν άρθρο 8, παράγραφος 5, του κανονισμού (ΕΕ) 2017/1001] — Άντληση αθέμιτου οφέλους από τον διακριτικό χαρακτήρα ή τη φήμη του προγενέστερου σήματος — Προσβολή του διακριτικού χαρακτήρα ή της φήμης — Άρθρο 8, παράγραφος 1, στοιχείο β', του κανονισμού 207/2009 [νυν άρθρο 8, παράγραφος 1, στοιχείο β', του κανονισμού 2017/1001] — Κίνδυνος συγχύσεως}»

Διάδικοι

Προσφεύγουσα: Prada SA (Λουξεμβούργο, Λουξεμβούργο) (εκπρόσωπος: F. Jacobacci, δικηγόρος)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: J. Crespo Carrillo)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: The Rich Prada International PT (Surabaya, Ινδονησία) (εκπρόσωπος: Y. Zou, solicitor)

Αντικείμενο

Προσφυγή κατά της αποφάσεως του δευτέρου τμήματος προσφυγών του EUIPO της 13ης Ιανουαρίου 2016 (συνεκδικασθείσες υποθέσεις R 3076/2014-2 και R 3186/2014-2), όπως διορθώθηκε στις 14 Μαρτίου 2017, σχετικά με διαδικασία ανακοπής μεταξύ της Prada και της The Rich Prada International.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Prada SA στα δικαστικά έξοδα.

( 1 ) EE C 175 της 17.5.2016.
Υπόθεση T-701/16 P: Απόφαση του Γενικού Δικαστηρίου της 17ης Μαΐου 2018 — Επιτροπή κατά AV (Αίτηση αναιρέσεως — Υπαλληλική υπόθεση — Έκτακτοι υπάλληλοι — Πρόσληψη — Ιατρική εξέταση — Ελλιπείς δηλώσεις κατά την ιατρική εξέταση — Αναδρομική εφαρμογή της επιφυλάξεως για ιατρικούς λόγους — Μη αναγνώριση του δικαιώματος σε επίδομα αναπηρίας — Εκτέλεση αποφάσεως του Δικαστηρίου Δημόσιας Διοίκησης με την οποία ακυρώθηκε η αρχική απόφαση)

Απόφαση του Γενικού Δικαστηρίου της 17ης Μαΐου 2018 — Επιτροπή κατά AV

(Υπόθεση T-701/16 P) ( 1 )

«(Αίτηση αναιρέσεως — Υπαλληλική υπόθεση — Έκτακτοι υπάλληλοι — Πρόσληψη — Ιατρική εξέταση — Ελλιπείς δηλώσεις κατά την ιατρική εξέταση — Αναδρομική εφαρμογή της επιφυλάξεως για ιατρικούς λόγους — Μη αναγνώριση του δικαιώματος σε επίδομα αναπηρίας — Εκτέλεση αποφάσεως του Δικαστηρίου Δημόσιας Διοίκησης με την οποία ακυρώθηκε η αρχική απόφαση)»

Διάδικοι

Αναιρεσείουσα: Ευρωπαϊκή Επιτροπή (εκπρόσωποι: αρχικώς C. Berardis-Kayser, C. Ehrbar και T. Bohr, στη συνέχεια C. Ehrbar και T. Bohr)

Αντίδικος κατ’ αναίρεση: AV (εκπρόσωποι: J.-N. Louis και N. de Montigny, δικηγόροι)

Αντικείμενο

Αίτηση αναιρέσεως κατά της αποφάσεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 21ης Ιουλίου 2016, AV κατά Επιτροπής (F-91/15, EU:F:2016:170).

Διατακτικό

Το Γενικό Δικαστήριο αποφασίζει:

1) Αναιρεί την απόφαση του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 21ης Ιουλίου 2016, AV κατά Επιτροπής (F-91/15).

2) Αναπέμπει την υπόθεση σε τμήμα του Γενικού Δικαστηρίου άλλο από αυτό που έκρινε την παρούσα αίτηση αναιρέσεως.

3) Επιφυλάσσεται ως προς τα δικαστικά έξοδα.

( 1 ) EE C 14 της 16.1.2017.
EL Επίσημη Εφημερίδα της Ευρωπαϊκής Ένωσης C 104/32

Απόφαση του Γενικού Δικαστηρίου της 5ης Φεβρουαρίου 2018 — Ranocchia κατά ERCEA

(Affaire T-208/16) (1)

([Έρευνα και τεχνολογική ανάπτυξη - Προσκλήσεις για υποβολή προτάσεων και συναφών δραστηριοτήτων βάσει του προγράμματος εργασίας 2015 του ΕΣΕ - Πρόγραμμα-πλαίσιο για την έρευνα και την καινοτομία (2014-2020) - Ορίζων 2020 - Απόφαση του ERCEA με την οποία κηρύσσεται μη επιλέξιμη η υποβληθείσα από τον προσφεύγοντα πρόταση - Έργο για την αναγνώριση μαθηματικών αλγορίθμων που επιτρέπουν την ανάγνωση και ανάλυση ορισμένων αρχαίων χειρογράφων - Κατάχρηση εξουσίας - Πλάνη περί τα πράγματα - Πλάνη περί το δίκαιο - Πρόδηλη πλάνη εκτιμήσεως])

(2018/C 104/41)

Γλώσσα διαδικασίας: η ιταλική

Διάδικοι

Προσφεύγων: Graziano Ranocchia (Ρώμη, Ιταλία) (εκπρόσωπος: C. Intino, δικηγόρος)

Καθού: Εκτελεστικός Οργανισμός του Ευρωπαϊκού Συμβουλίου Έρευνας (ERCEA) (εκπρόσωποι: αρχικώς M. E. Chacon Mohedano, R. Maggio Panizza και L. Moreau, στη συνέχεια E. Chacon Mohedano, R. Maggio Panizza και F. Sgritta)

Αντικείμενο

Προσφυγή δυνάμει του άρθρου 263 ΣΛΕΕ για την ακύρωση, πρώτον, της αποφάσεως Ares(2016) 1020667 του ERCEA, της 26ης Φεβρουαρίου 2016, με την οποία απορρίφθηκε το αίτημα του προσφεύγοντος για αναθεώρηση της αποφάσεως με την οποία δεν εγκρίθηκε η επιχορήγηση της ερευνητικής προτάσεως αριθ. 682937, με τίτλο «PHercSchools2 — The Hellenistic Philosophical Schools in the Herculaneum Papyri», δεύτερον, της αποφάσεως Ares(2015) 5922529 του ERCEA, της 17ης Δεκεμβρίου 2015, με την οποία δεν εγκρίθηκε η επιχορήγηση αυτής της ερευνητικής προτάσεως, και, τρίτον, κάθε άλλης προγενέστερης, μεταγενέστερης ή συναφούς με αυτές τις αποφάσεις πράξεως, μεταξύ άλλων του καταλόγου των εγκεκριμένων έργων για το πρόγραμμα επιχορηγήσεως «ERC-Consolidator Grant», ο οποίος δημοσιοποιήθηκε με το ανακοινωθέν Τύπου του ERCEA της 12ης Φεβρουαρίου 2016.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τον Graziano Ranocchia στα δικαστικά έξοδα.

(1) ΕΕ C 243 της 4.7.2016.
EL Επίσημη Εφημερίδα της Ευρωπαϊκής Ένωσης C 52/27

Απόφαση του Γενικού Δικαστηρίου της 14ης Δεκεμβρίου 2017 — N & C Franchise κατά EUIPO — Eschenbach Optik (OJO sunglasses)

(Υπόθεση T-792/16) (1)

([Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως του εικονιστικού σήματος της Ευρωπαϊκής Ένωσης OJO sunglasses - Προγενέστερο διεθνές λεκτικό σήμα oio - Σχετικός λόγος απαραδέκτου - Κίνδυνος συγχύσεως - Ομοιότητα των σημείων - Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β' του κανονισμού (ΕΕ) 2017/1001])

(2018/C 052/38)

Γλώσσα διαδικασίας: η αγγλική

Διάδικοι

Προσφεύγουσα: N & C Franchise Ltd (Λευκωσία, Κύπρος) (εκπρόσωποι: C. Chrysanthis, P. V. Chardalia και A. Vasilogamvrou, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: S. Bonne)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Eschenbach Optik GmbH (Νυρεμβέργη, Γερμανία)

Αντικείμενο

Προσφυγή κατά της αποφάσεως του πέμπτου τμήματος προσφυγών του EUIPO της 9ης Σεπτεμβρίου 2016 (υπόθεση R 32/2016-5), σχετικά με διαδικασία ανακοπής μεταξύ Eschenbach Optik και N&C Franchise.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την N & C Franchise Ltd στα δικαστικά έξοδα.

(1) EE C 22 της 23.1.2017.
EL Επίσημη Εφημερίδα της Ευρωπαϊκής Ένωσης C 382/44

Απόφαση του Γενικού Δικαστηρίου της 26ης Σεπτεμβρίου 2017 — La Rocca κατά EUIPO (Take your time Pay After)

(Υπόθεση T-755/16) (1)

([Σήμα της Ευρωπαϊκής Ένωσης - Αίτηση καταχωρίσεως εικονιστικού σήματος της Ευρωπαϊκής Ένωσης Take your time Pay After - Έλλειψη διακριτικού χαρακτήρα - Άρθρο 7, παράγραφος 1, στοιχείο β', του κανονισμού (ΕΚ) 207/2009 - Υποχρέωση αιτιολογήσεως - Άρθρο 75, πρώτη περίοδος, του κανονισμού 207/2009])

(2017/C 382/54)

Γλώσσα διαδικασίας: η ιταλική

Διάδικοι

Προσφεύγων: Alessandro La Rocca (Anzio, Ιταλία) (εκπρόσωποι: A. Perani και J. Graffer, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: L. Rampini)

Αντικείμενο

Προσφυγή κατά της αποφάσεως του πρώτου τμήματος προσφυγών του EUIPO της 4ης Αυγούστου 2016 (υπόθεση R 406/2016-1), σχετικά με αίτηση καταχωρίσεως του εικονιστικού σημείου Take your time Pay After ως σήματος της Ευρωπαϊκής Ένωσης.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τον Alessandro La Rocca στα δικαστικά έξοδα.

(1) EE C 475 της 19.12.2016.
EL Επίσημη Εφημερίδα της Ευρωπαϊκής Ένωσης C 277/42

Απόφαση του Γενικού Δικαστηρίου της 29ης Ιουνίου 2017 — Martín Osete κατά EUIPO — Rey (AN IDEAL WIFE κ.λπ.)

(Συνεκδικασθείσες υποθέσεις T-427/16 έως T-429/16) (1)

([Σήμα της Ευρωπαϊκής Ένωσης - Διαδικασία έκπτωσης - Λεκτικά σήματα της Ευρωπαϊκής Ένωσης AN IDEAL WIFE, AN IDEAL LOVER και AN IDEAL HUSBAND - Απουσία ουσιαστικής χρήσεως των σημάτων - Άρθρο 51, παράγραφος 1, στοιχείο α', του κανονισμού (ΕΚ) 207/2009 - Απουσία εύλογης αιτίας για τη μη χρήση])

(2017/C 277/62)

Γλώσσα διαδικασίας: η αγγλική

Διάδικοι

Προσφεύγουσα: Isabel Martín Osete (Παρίσι, Γαλλία) (εκπρόσωπος: V. Wellens, δικηγόρος)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: D. Gája)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Danielle Rey (Τουλούζη, Γαλλία) (εκπρόσωποι: P. Wallaert και J. Cockain-Barere, δικηγόροι)

Αντικείμενο

Προσφυγές κατά των αποφάσεων του δευτέρου τμήματος προσφυγών του EUIPO, της 21ης Απριλίου 2016 (υποθέσεις R 1528/2015-2, R 1527/2015-2 και R 1526/2015-2), σχετικές με διαδικασίες έκπτωσης μεταξύ D. Rey και Martín Osete.

Διατακτικό

Το Γενικό Δικαστήριο αποφασίζει:

1) Απορρίπτει τις προσφυγές.

2) Καταδικάζει την Isabel Martín Osete στα δικαστικά έξοδα.

(1) EE C 343 της 19.9.2016.
EL Επίσημη Εφημερίδα της Ευρωπαϊκής Ένωσης C 195/22

Απόφαση του Γενικού Δικαστηρίου της 4ης Μαΐου 2017 — Haw Par κατά EUIPO — Cosmowell (GELENKGOLD)

(Υπόθεση T-25/16) (1)

((Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης GELENKGOLD - Προγενέστερο εικονιστικό σήμα της Ευρωπαϊκής Ένωσης το οποίο αναπαριστά τίγρη - Σχετικός λόγος απαραδέκτου - Κίνδυνος συγχύσεως - Ομοιότητα των σημείων - Ισχύς δεδικασμένου - Περίπτωση όπου το προγενέστερο σήμα έχει αποκτήσει αυξημένο διακριτικό χαρακτήρα μέσω της χρήσεώς του - Άρθρο 8, παράγραφος 1, στοιχείο β', του κανονισμού (ΕΚ) 207/2009 - Δικαίωμα ακροάσεως - Άρθρο 75, δεύτερη περίοδος του κανονισμού 207/2009 - Σειρά σημάτων))

(2017/C 195/30)

Γλώσσα διαδικασίας: η γερμανική

Διάδικοι

Προσφεύγουσα: Haw Par Corp. Ltd (Σιγκαπούρη, Σιγκαπούρη) (εκπρόσωποι: R.-D. Härer, C. Schultze, J. Ossing, C. Weber, H. Ranzinger, C. Gehweiler και C. Brockmann, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Walicka)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Cosmowell GmbH (Sankt Johann in Tirol, Αυστρία) (εκπρόσωποι: J. Sachs και C. Sachs, δικηγόροι)

Αντικείμενο

Προσφυγή κατά της αποφάσεως του πρώτου τμήματος προσφυγών του EUIPO, της 4ης Νοεμβρίου 2015 (υπόθεση R 1907/2015-1), σχετικά με διαδικασία ανακοπής μεταξύ Haw Par και Cosmowell.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Haw Par Corp. Ltd στα δικαστικά έξοδα.

(1) EE C 106 της 21.3.2016.
EL Επίσημη Εφημερίδα της Ευρωπαϊκής Ένωσης C 161/27

Απόφαση του Γενικού Δικαστηρίου της 6ης Απριλίου 2017 — Aldi κατά EUIPO (ViSAGE)

(Υπόθεση T-219/16) (1)

([Σήμα της Ευρωπαϊκής Ένωσης - Αίτηση καταχωρίσεως εικονιστικού σήματος της Ευρωπαϊκής Ένωσης ViSAGE - Απόλυτοι λόγοι απαραδέκτου - Περιγραφικός χαρακτήρας - Έλλειψη διακριτικού χαρακτήρα - Άρθρο 7, παράγραφος 1, στοιχεία β' και γ', του κανονισμού (ΕΚ) 207/2009])

(2017/C 161/38)

Γλώσσα διαδικασίας: η γερμανική

Διάδικοι

Προσφεύγουσα: Aldi GmbH & Co. KG (Mülheim an der Ruhr, Γερμανία) (εκπρόσωποι: N. Lützenrath, U. Rademacher, C. Fürsen και N. Bertram, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO), (εκπρόσωπος: A. Schifko)

Αντικείμενο

Προσφυγή κατά της αποφάσεως του πέμπτου τμήματος προσφυγών του EUIPO της 19ης Φεβρουαρίου 2016 (υπόθεση R 507/2015-5) σχετικά με αίτηση καταχωρίσεως ως σήματος της Ευρωπαϊκής Ένωσης του εικονιστικού σημείου ViSAGE.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή

2) Καταδικάζει την Aldi GmbH & Co. KG στα δικαστικά έξοδα.

(1) ΕΕ C 232 της 27.6.2016.
C 305/32

Απόφαση του Γενικού Δικαστηρίου της 11ης Ιουλίου 2019 — Silver Plastics και Johannes Reifenhäuser κατά Επιτροπής

(Υπόθεση T-582/15) (1)

(Ανταγωνισμός - Συμπράξεις - Αγορά των συσκευασιών τροφίμων για λιανική πώληση - Απόφαση διαπιστώνουσα παράβαση του άρθρου 101 ΣΛΕΕ - Απόδειξη της συμμετοχής στη σύμπραξη - Ενιαία και διαρκής παράβαση - Αρχή της ισότητας των όπλων - Δικαίωμα «αντιπαράστασης» - Ανακοίνωση του 2006 περί συνεργασίας - Σημαντική προστιθέμενη αξία - Καταλογισμός της παραβατικής συμπεριφοράς - Κατευθυντήριες γραμμές του 2006 για τον υπολογισμό του ύψους των προστίμων - Ίση μεταχείριση - Ανώτατο όριο του προστίμου)

(2019/C 305/38)

Γλώσσα διαδικασίας: η γερμανική

Διάδικοι

Προσφεύγουσες: Silver Plastics GmbH & Co. KG (Troisdorf, Γερμανία) και Johannes Reifenhäuser Holding GmbH & Co. KG (Troisdorf) (εκπρόσωποι: αρχικώς M. Wirtz, S. Möller και W. Carstensen, εν συνεχεία M. Wirtz, S. Möller και C. Karbaum, δικηγόροι)

Καθής: Ευρωπαϊκή Επιτροπή (εκπρόσωποι: A. Biolan, G. Meessen, I. Zaloguin και L. Wildpanner)

Αντικείμενο

Προσφυγή δυνάμει του άρθρου 263 ΣΛΕΕ με αίτημα τη μερική ακύρωση της αποφάσεως C(2015) 4336 τελικό της Επιτροπής, της 24ης Ιουνίου 2015, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση AT.39563 — Συσκευασία τροφίμων για λιανική πώληση), και, επικουρικώς, τη μείωση των προστίμων που επιβλήθηκαν στις προσφεύγουσες.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τη Silver Plastics GmbH & Co. KG και τη Johannes Reifenhäuser Holding GmbH & Co. KG στα δικαστικά έξοδα.

(1) EE C 16 της 18.1.2016.